หุ้นสหรัฐฯปิดลบรอบ6วัน
ตลาดหุ้นสหรัฐปิดลบเป็นครั้งแรกในรอบ 6 วัน หลังนักลงทุนกังวลปัญหาหนี้ของยุโรป ขณะที่ราาคาน้ำมันปิดลบแรงเช่นกัน
20 ก.ย. 2554

ตลาดหุ้นสหรัฐปิดลบเป็นครั้งแรกในรอบ 6 วัน หลังนักลงทุนกังวลปัญหาหนี้ของยุโรป ขณะที่ราาคาน้ำมันปิดลบแรงเช่นกัน
ตลาดหุ้นสหรัฐฯเมื่อวันจันทร์(19ก.ย) ปิดลบเป็นครั้งแรกในรอบ 6 วัน หลังนักลงทุนกังวลที่กรีซอาจพักชำระหนี้และยูโรโซนอาจนิ่งเฉยต่อวิกฤตดังกล่าวท่ามกลางร่องรอยความแตกแยกเกี่ยวกับแนวทางแก้ปัญหาในชาติยุโรป       ดัชนีหุ้นดาวโจนส์ ลดลง 108.08 จุด (0.94 เปอร์เซ็นต์) ปิดที่ 11,401.01 จุด แนสแดค ลดลง 9.48 จุด (0.36 เปอร์เซ็นต์) ปิดที่ 2,612.83 จุด เอสแอนด์พี ลดลง 11.92 จุด (0.98 เปอร์เซ็นต์) ปิดที่ 1,204.09 จุด ขณะที่ราคาน้ำมันปิดลบแรง หลังวิกฤตหนี้ยุโรปและเศรษฐกิจโลกที่เฉื่อยชากระทบต่ออุปสงค์พลังงาน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 2.26 ดอลลาร์ ปิดที่ 85.70 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 3.08 ดอลลาร์ ปิดที่ 109.14 ดอลลาร์ต่อบาร์เรล